stanford-oval/wikipedia huggingface dataset:
HMS Garland (H37)
Valmistus

Alus tilattiin maaliskuussa 1934 vuoden 1933 laivasto-ohjelmassa Fairfield Shipbuilding and Engineering Companyltä Govanista Skotlannista, missä köli laskettiin 22. elokuuta 1934. Alus laskettiin vesille 24. lokakuuta 1935 ja otettiin palvelukseen 3. maaliskuuta 1936. Valmistuskustannukset olivat 250 664 puntaa ilman Amiraliteetin toimittamia ase- ja viestijärjestelmiä.
Palvelus

Ennen toista maailmansotaa alus oli Välimeren laivaston 1. hävittäjälaivueessa. Syyskuussa alus valvoi Punaisella merellä laivueen mukana Italian laivaston toimia. Alus palasi syyskuun alussa laivueen mukana Aleksandriaan, jossa se määrättiin 6. syyskuuta partio- ja saattueensuojaamistehtäviin itäisen Välimeren alueella. Alus vaurioitui 17. syyskuuta pahoin syvyyspommin ennenaikaisessa räjähdyksessä. Se hinattiin Aleksandriaan tilapäiskorjauksia varten.
Aluksen vauriot tutkittiin, minkä jälkeen se hinattiin Maltalle. Alus saapui 10. lokakuuta Maltalle, missä se siirrettiin telakalle. Sen ollessa telakalla käytiin keskusteluja sen siirtämisestä Puolan laivastolle. Huhtikuussa alus aloitti koeajot ja siirto Puolan laivastolle hyväksyttiin.
ORP Garland

Garland siirrettiin 3. toukokuuta 1940, jolloin se nimettiin ORP Garlandiksi. Se palautettiin 24.syyskuuta 1946 Kuninkaalliselle laivastolle, joka säilytti aluksen nimen. Alus poistettiin palveluksesta 14. marraskuuta.
Hr. Ms. Marnix

Garland myytiin samana päivänä Alankomaiden laivastolle, joka nimesi sen uudelleen Hr. Ms. Marnixeksi. Runkonumero oli aluksi HX4 ja vuodesta 1950 alkaen D807. Se muutettiin 1948-1949 sukellusveneidentorjuntakoulutuksen koululaivaksi. Alus poistettiin palveluksesta 1964 ja se romutettiin 1968 Antwerpenissä.
Haakon (Norjan kruununprinssi)

| Haakon |
| --- | --- |
 Norjan kruununprinssi
 
Syntynyt:  20. heinäkuuta 1973 (ikä 51) Oslo, Norja
Puoliso:  Mette-Marit (vih. 2001)
Lapset:   Prinsessa Ingrid Alexandra  Prinssi Sverre Magnus 
Koko nimi:  Haakon Magnus
Suku:  Glücksburg
Isä:  Harald V
Äiti:  Kuningatar Sonja
Uskonto:  Norjan kirkko
Prinssi Haakon (koko nimeltään Haakon Magnus, s. 20. heinäkuuta 1973 Oslo) on Norjan kruununprinssi. Hän on kuningas Harald V:n ja kuningatar Sonjan toinen lapsi. Prinssi Haakonilla on isosisko, prinsessa Märtha Louise (s. 1971).
Haakonin ja Märtha Louisen syntyessä Norjassa oli voimassa perustuslaki, jonka mukaan kruunun voi periä vain miespuolinen henkilö. Tästä syystä kruununperilliseksi määräytyi sisaruksista nuorempi, prinssi Haakon. Lakia muutettiin 1990, ja nykyään kruunun perii ensimmäinen lapsi. Päätös kuitenkin koskee vasta seuraavaa sukupolvea.
Avioliitto ja lapset

Prinssi Haakon avioitui Mette-Marit Tjessem Høibyn (nykyään prinsessa Mette-Marit) kanssa 25. elokuuta 2001. Heidän seurustelunsa synnytti alkuaikoina suurta kohua. Mette-Marit oli yksinhuoltaja ja oli liikkunut nuorempana sellaisten henkilöiden seurassa, joita poliisi pitää pikkurikollisina.
Mette-Marit synnytti pariskunnan ensimmäisen yhteisen lapsen, prinsessa Ingrid Alexandran, 21. tammikuuta 2004 Oslossa. Prinsessa Ingrid on kruununperimysjärjestyksessä toinen isänsä jälkeen. Haakonin ja Mette-Maritin toinen lapsi Sverre Magnus syntyi 3. joulukuuta 2005.
Haakon on myös Mette-Maritin Marius-pojan (s. 13. tammikuuta 1997) isäpuoli.
Kruununprinssi Haakonin monogrammi.
Haakon vuonna 2010.
Mette-Marit ja Haakon vuonna 2013.
Aiheesta muualla

Kuvia tai muita tiedostoja aiheesta Haakon (Norjan kruununprinssi) Wikimedia Commonsissa
Halloween (elokuvasarja)

Halloween on yksi kaikkien aikojen kuuluisimmista ja menestyneimmistä kauhuelokuvasarjoista. Elokuvia on tehty yhteensä 13 kappaletta, joista viimeisin ilmestyi 2022. Elokuvan käsikirjoittaa David Gordon Green ja Danny McBride ja elokuvan myös ohjaa David Gordon Green. Vastaavana tuottajana on Malek Akkad ja John Carpenter, tuottajana toimii Miramax, Trancas International Films ja Blumhouse Productions. Kolmatta osaa lukuun ottamatta elokuvissa on pääosassa sarjamurhaaja Michael Myers.
Halloween-elokuvasarjan ensimmäinen osa Halloween – naamioiden yö
Sarjan aloittanut Halloween – naamioiden yö -elokuvaa pidetään yhtenä ensimmäisistä slasher-elokuvista.
Elokuvat

Halloween – naamioiden yö (Halloween, 1978)
Halloween II – tappajan paluu (Halloween II, 1981)
Halloween III – pahuuden yö (Halloween III: Season of the Witch, 1982)
Halloween 4 (Halloween 4: The Return of Michael Myers, 1988)
Halloween 5 (Halloween 5: The Revenge of Michael Myers, 1989)
Halloween: The Curse of Michael Myers (1995)
Halloween H20 (Halloween H20: 20 Years Later, 1998)
Halloween: Resurrection (2002)
Halloween (uudelleenfilmatisointi, 2007)
Halloween II (2009)
Halloween (2018)
Halloween Kills (2021)
Halloween Ends (2022)
Aiheesta muualla

Kuvia tai muita tiedostoja aiheesta Halloween (elokuvasarja) Wikimedia Commonsissa
Halila

Halila voi tarkoittaa:
Halila (Sosnovyi Bor ), kylä Uudellakirkolla
Halilan parantola, tuberkuloosisairaala Uudenkirkon Halilassa
Sukunimenä

Aimo Halila (1912–1998), historioitsija ja professori
Heikki Halila (s. 1952), professori
Jouko Halila (1916–2009), juristi ja oikeustieteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Halila”, voi hakea sivunnimihaulla, laajalla sivunnimihaulla tai tekstihaulla.
Basset artésien normand

| Basset artésien normand |
| --- | --- |

Avaintiedot
Alkuperämaa:   Ranska
Määrä:  Suomessa rekisteröity 187
Rodun syntyaika:  1500-luvulla, omaksi roduksi 1924
Alkuperäinen käyttö:  metsästys
Nykyinen käyttö:  metsästys -ja seurakoira
Muita nimityksiä:  Norman Artesien Basset, basset artesiano de Normandía, normandia arteesia basset, ban
FCI-luokitus:  ryhmä 6 Ajavat ja jäljestävät koirat alaryhmä 1.3 Pienet ajavat koirat #34
Ulkonäkö
Paino:  15–20 kg
Säkäkorkeus:  26–36 cm
Väritys:  kirjava puna-musta-valkoinen tai kelta-valkoinen
Basset artésien normand on ranskalainen ajokoira. Rotu on melko harvinainen kaikkialla muualla kuin kotimaassaan, Suomen kanta on vajaa 200 yksilöä.
Ulkonäkö

Basset artésien normand on pitkä ja matala: säkäkorkeus on 26–36 cm. Rotu on melko pitkäkuonoinen ja suurisilmäinen. Korvat ovat isot ja riippuvat. Häntä on pitkä, tyvestä paksu, sapelinmuotoinen, selälle kiertymätön ja korkealle kiinnittynyt. Turkki myötäilee ihoa ja on lyhyttä. Väri on kirjava puna-musta-valkoinen tai kelta-valkoinen.
Luonne ja käyttäytyminen

Rodun riistavietti on voimakas, mikä koiran omistajan on hyvä muistaa. Se on sosiaalinen ja tulee hyvin toimeen muiden koirien kanssa.
Alkuperä

Ranskassa havaittiin matalaraajaisten ajokoirien olevan käyttökelpoisia pienten hirvieläinten metsästyksessä. Eri puolilla Ranskaa käytettiin erityyppisiä koiria. Vallankumouksen jälkeen aatelisten suosimat bassetit kävivät vähiin, mutta jalostuskelpoisia yksilöitä kuitenkin löytyi. Rodun määrätietoinen kehittäminen alkoi 1870-luvulla, kun Couteulx de Canteleu vakiinnutti tehokkaan, eturaajoiltaan suoran artoisinbassetti-rodun, kun taas Louis Lane kehitti paljon näyttävämmän, eturaajoiltaan käyrän normandianbassetti-tyypin. Vuonna 1924 nämä kaksi yhdistettiin yhdeksi roduksi, jonka nimeksi tuli basset artésien normand.
Aiheesta muualla

Rotumääritelmä (Suomen Kennelliitto, pdf)
Basset artésien normandin pää.
Helena Erbenová

| Helena Erbenová |
| --- | --- |

Henkilötiedot
Koko nimi:  Helena Karaskova-Erbenová
Syntynyt: 6. helmikuuta 1979 (ikä 45)
Kansalaisuus:   Tšekki
Uran tiedot
Laji:  triathlon ja maastohiihto 
Maailmancup
Kaudet:  2001-2009
Paras sijoitus:  63.
Helena Karaskova-Erbenová (s. 6. helmikuuta 1979) on tšekkiläinen maastohiihtäjä, joka oli mukana Tšekin hiihtomaajoukkueessa vuosien 2001–2009 hiihdon maailmanmestaruuskilpailuissa sekä vuosien 2002 ja 2006 talviolympialaisissa.
Erbenová osallistui nuorten MM-kisoihin Kanadan Canmoressa vuonna 1997 ja hiihti siellä viiden kilometrin perinteisen tyylin kilpailussa sijalle 45. Samana vuonna hän debytoi myös maailmancupin kilpailuissa Italian Val di Fiemmessä osallistuen niinikään viiden kilometrin perinteisen tyylin kisaan. Tässä kisassa hänen loppusijoituksensa oli 101. 1998 hän kilpaili Sveitsin Pontresinassa järjesteyissä nuoren MM-kisoissa viiden kilometrin vapaan tyylin kisassa sijoittuen sijalle 34 sekä viidentoista kilometrin perinteisen tyylin kisassa, jossa sijoitus oli 23. Vuonna 1999 hän osallistui kolmansiin nuorten MM-kisoihinsa Itävallan Saalfeldenissä, jossa sijoittui viiden kilometrin perinteisen tyylin kisassa sijalle 23 ja viidentoista kilometrin vapaan tyylin hiihdossa sijalle 15.
Aikuisten arvokisoissa Erbenován parhaat sijoitukset henkilökohtaisilla matkoilla ovat ollet sprintin 20. sija vuoden 2001 Lahden MM-kisoissa sekä 26. sija 2 x 7.5 kilometrin takaa-ajossa vuoden 2006 talviolympialaisissa. FIS-kisoissa hän on voittanut seitsemän kertaa henkilökohtaisen hiihtomatkan. Maailmancupin loppupisteissä hän on sijoittunut parhaimmillaan sijalle 63 vuonna 2007. Viimeisen kerran hän osallistui maailmancupin kisoihin vuonna 2009 ja FIS-kisoihin vuonna 2011. Vuonna 2021 hän teki paluun hiihtoladuille osallistuen pitkän matkan kilpailuihin Tšekissä ja Ruotsissa. Tšekissä hiihdetyssä 50 kilometrin kilpailussa hän sijoittui sijalle 19.
HMS Gallant (H59)

| HMS Gallant |
| --- | --- |
 HMS Gallant

Aluksen vaiheet
Rakentaja:  Alexander Stephen and Sons, Glasgow, Skotlanti
Kölinlasku:  15. syyskuuta 1934
Laskettu vesille:  26. syyskuuta 1935
Palveluskäyttöön:  25. helmikuuta 1936
Poistui palveluskäytöstä:  upotettu sulkualukseksi syyskuussa 1943
Tekniset tiedot
Uppouma:  1 376 t (standardi) 1 883 t (max)
Pituus:  98 m (kokonaispituus)
Leveys:  10 m
Syväys:  3,8 m
Koneteho:  34 000 hv
Nopeus:  36 solmua
Miehistöä:  137 (rauhanaikana) 145 (sodanaikana)
Aseistus
Aseistus:  4 × QF 4,7" Mk IX -tykkiä yksiputkisina CP Mk XVII -asennuksina 2 × .50" (12,7 mm) konekivääriä 4 × .303" konekivääriä 8 × 21" (533 mm) torpedoputkea 20 × syvyyspommia
HMS Gallant (viirinumero H59) oli Britannian kuninkaallisen laivaston G-luokan hävittäjä toisessa maailmansodassa.
Valmistus

Alus tilattiin 5. maaliskuuta 1934 vuoden 1933 laivasto-ohjelmassa Alexander Stephen and Sonsilta Glasgowista Skotlannista, missä köli laskettiin 15. syyskuuta. Alus laskettiin vesille 26. syyskuuta 1935 ja otettiin palvelukseen 25. helmikuuta 1936. Valmistuskustannukset olivat 252 920 puntaa ilman Amiraliteetin toimittamia ase- ja viestijärjestelmiä.
Palvelus

Palvelukseen otettaessa alus liitettiin Välimeren laivaston 1. hävittäjälaivueeseen. Alus oli Espanjan rannikolla valvomassa kauppasaartoa, jolloin se muun muassa irrotti 20. joulukuuta 1936 Almerian ja Malagan välillä karille ajaneen espanjalaisen aluksen hinaamalla. Alus joutui 6. huhtikuuta 1937 Espanjan kansallisten ilmavoimien hyökkäykseen Cape San Antonion edustalla, siihen ei kuitenkaan osunut. Se oli huollettavana Sheernessissä 31. toukokuuta – 21. heinäkuuta 1937.
Päälliköt

Aluksen päälliköinä olivat:
Cecil Powis Frobisher Brown, DSC 22. heinäkuuta 1938 – vuoden 1941 alkuun
Gleysoli

Gleysolien esiintyminen maapallolla FAO:n mukaan.
Gleysoli on märkä maannos, jota muodostuu, kun pohjavesi nousee lähelle maanpintaa. Gleysoli peittää noin 5,7 prosenttia maapallon maa-alasta, esimerkiksi Mississippin laakson, Jangtsen laakson, Bangladeshin, Argentiinan pohjoisosia ja alueita Keski-Afrikassa.
Tropiikissa ja subtropiikissa gleysolimailla kasvatetaan riisiä, tai jos ne kuivatetaan, niillä voi kasvattaa myös tavanomaisia peltolajeja tai metsää. Noin puolet gleysolialueista on arktisilla alueilla, lähinnä Alaskassa ja Aasian pohjoisosissa. Siellä niiden ylimmässä osassa on routaa.
Maannoksessa pitkään seisova vesi saa aikaan gleysolille tyypillisen värikuvion, joka koostuu oranssinsävyisestä yläkerroksesta ja harmaansinisistä sävyistä syvemmällä maannoksessa.
Haudh-en-Nirnaeth

Haudh-en-Nirnaeth, Itkunmäki, toisilta nimeltään Haudh-en-Ndengin, Surmanmäki, oli kuvitteellinen paikka tai muistomerkki J. R. R. Tolkienin luomassa Ardassa, Beleriandin pohjoisosassa, Anfauglithin tasangolla.
Kumpu syntyi, kun Morgothin örkit kokosivat komentajansa käskystä Nirnaeth Arnoediadin taistelussa kaatuneet eldarin, edainin ja kääpiöt varusteineen suureksi keoksi Anfauglithin tasangolle.
Tolkien kertoo Silmarillionin kolmanteen lukuun kuuluvassa 20. osassa, ettei yksikään Morgothin otus enää polkenut sitä maata, jonka alla eldarin jaedainin miekat murentuvat, ja että Haudh-en-Nirnaeth oli ainoa paikka tuolla tasangolla, jossa ruoho enää autioitumisen jälkeen kasvoi.
Haude (lääketiede)

Pyyheliinasta tehty haude
Haude (lat. fomentum) on kylmällä tai lämpimällä vedellä tai lääkeaineilla imeytetty kangastaitos, joka asetetaan kipeän kehonosan pinnalle, ja voidaan peittää esimerkiksi muovikelmulla tai vahakankaalla. Tällaisella paikallishoidolla pyritään lievittämään kipua, vähentämään turvotusta tai jouduttamaan märkimistä. Kostutetun liinan sijaan hauteena voidaan käyttää myös jääpussia, kuumavesipulloa, savea tai muuta vasaavaa välinettä. Lämmin haude lisää ja kylmä haude vähentää haudotun alueen verenkiertoa. Lämpövaikutuksen ohella haudetta on käytetty joidenkin lääkeaineiden ja linimenttien tehokkaampaan imeyttämiseen. Ennen käytettiin yrtti- ja lehtihauteita sekä haudottiin ihoa kankaaseen imeytetyllä laimentamattomalla spriillä, joka kuitenkin vahingoitti ihoa. Nyrjähdysten hoitoon käytetty kylmä haude tyrehdyttää ihonalaista verenvuotoa ja myöhemmin käytetty kuuma haude saattaa nopeuttaa ihonalaisen verikertymän katoamista. Kylmähoidon käyttö nyrjähdysten ensiapuun ja itsehoitoon oli aiemmin suositeltu menetelmä, vaikka sen tehosta ei olekaan vakuuttavaa tutkimusnäyttöä. Viilennyshoito saattaa alkuvaiheessa kuitenkin lievittää kipua.
Hellelandin kirkko

| Hellelandin kirkko Helleland kirke |
| --- | --- |
 Kirkko vuonna 2007.
Sijainti:  Eigersund, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1832
Suunnittelija:  H. D. F. Linstow
Materiaali:  puu
Istumapaikkoja:  500
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hellelandin kirkko (norj. Helleland kirke) on Eigersundin kunnassa Rogalandin läänissä Norjassa sijaitseva puinen pitkäkirkko vuodelta 1832.
Aiheesta muualla

Kuvia tai muita tiedostoja aiheesta Hellelandin kirkko Wikimedia Commonsissa
Halloween: Resurrection

| Halloween: Ylösnousemus> Halloween: Resurrection |
| --- | --- |

Ohjaaja:  Rick Rosenthal
Käsikirjoittaja:  Larry Brand Sean Hood
Tuottaja:  Michael Leahy Paul Freeman
Säveltäjä:  Danny Lux
Kuvaaja:  David Geddes
Leikkaaja:  Robert A. Ferretti
Pääosat:  Busta Rhymes Bianca Kajlich Thomas Ian Nicholas Ryan Merriman Sean Patrick Thomas Tyra Banks Jamie Lee Curtis
Valmistustiedot
Valmistusmaa:   Yhdysvallat
Tuotantoyhtiö:  Dimension Films Miramax Films
Levittäjä:  Miramax Dimension Films Netflix
Ensi-ilta:   12. heinäkuuta 2002  13. marraskuuta 2002
Kesto:  94 minuttia
Alkuperäiskieli:  englanti
Budjetti:  13 miljoonaa dollaria
Tuotto:  37 664 855 dollaria
Edeltäjä:  Halloween H20: 20 Years Later
Seuraaja:  Halloween (vuoden 2007 elokuva)
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Halloween: Resurrection on Rick Rosenthalin ohjaama yhdysvaltalainen kauhuelokuva vuodelta 2002. Se on Halloween-kauhuelokuvasarjan kahdeksas osa. Elokuvan ikäraja Suomessa on K18.
Juoni

Laurie Strode on joutunut mielisairaalaan, sillä selvisi, että mies, jonka kaulan hän löi kirveellä poikki, ei ollutkaan sarjamurhaaja Michael Myers, vaan viaton kolmen lapsen isä, joka ei pystynyt Michaelin naamarin alta päästämään lainkaan ääntä Michaelin murrettua mieheltä äänihuulet. Laurie haluaa tasata tilinsä Michaelin kanssa ja siksi osaa odottaa miestä, kun tämä saapuu murha-aikeissa mielisairaalaan. Laurie yrittää tappaa Michaelin, mutta haluaa vielä tarkistaa, onko naamion takana tälläkin kertaa joku toinen. Silloin Michael lyö veitsen Laurien selkään. Laurie suutelee Michaelin naamarin huulia ja sanoo: "Nähdään helvetissä". Michael irrottaa veitsen Laurien selästä ja tämä putoaa alas sairaalan katolta.
On kulunut jo monta vuotta siitä, kun Michael Myers viimeksi iski, ja hänen huhutaan kuolleen. Kuusi opiskelijaa osallistuu erääseen uuteen televisio-ohjelmaan, Vaaraviihteeseen, jossa on tavoitteena viettää yö Michael Myersin lapsuudenkodissa. Kukaan ei kuitenkaan tiedä, että Michael Myers on palannut ja päättänyt kostaa.
Ruumiinavaaja saa tiedotteen että Michael Myers ollaan vihdoinkin tapettu ja avaa ruumispussin, mutta Michael ei olekaan kuollut vaan jatkaa tappamistaan. Elokuvan lopussa ruumishuoneessa ruumiinavaajan tutkiessa Michael Myersia tämä avaa silmät, ja elokuva loppuu naisen tuskaiseen huutoon.
Näyttelijöitä

| 0 | 1 | 2 |
| --- | --- | --- |
|  Jamie Lee Curtis  | … |  Laurie Strode   |
|  Brad Loree  | … |  Michael Myers   |
|  Busta Rhymes  | … |  Freddie Harris   |
|  Bianca Kajlich  | … |  Sara Moyer   |
|  Sean Patrick Thomas  | … |  Rudy   |
|  Daisy McCrackin  | … |  Donna   |
|  Katee Sackhoff  | … |  Jen   |
|  Ryan Merriman  | … |  Myles Barton   |
|  Luke Kirby  | … |  Jim   |
|  Thomas Ian Nicholas  | … |  Bill   |
|  Billy Kay  | … |  Scott   |
|  Tyra Banks  | … |  Nora   |
|  Gus Lynch  | … |  Harold   |
Haude (kemia)

Hauteen kaaviokuva
Sähköhaude
Haude on kotitaloudessa, laboratoriossa tai teollisuudessa käytetty menettelytapa, jossa kuumennettava astia tai muu esine upotetaan lämpöä johtavaa ainetta sisältävään astiaan, jota kuumennetaan jollakin lämmönlähteellä. Haudetta käyttämällä saadaan aikaan tasainen ja tehokas kuumennus tietyssä lämpötilassa.
Nestehauteissa lämmön lähteestä tulevaa energiaa välittävänä aineena on jokin neste. Tällöin ei voida saavuttaa nesteen kiehumispistettä korkeampaa lämpötilaa ilman erityisiä toimia. Vesihauteessa välittävänä aineena käytetyn veden kiehumispiste on noin 100 °C, mutta käyttämällä veteen helposti liukenevien alkali- ja maa-alkalisuolojen vesiliuoksia, voidaan saavuttaa korkeampia lämpötiloja, kuten esimerkiksi kalsiumkloridin avulla 179 °C. Käyttämällä nestehauteessa parafiiniöljyä saavutetaan yli 300 °C lämpötiloja; tällöin käytetään nimitystä öljyhaude. Nesteenä voidaan käyttää myös muitakin aineita, kuten glyserolia tai silikoniöljyjä. Jos välittävänä aineena on kiehuvasta vedestä kehittyvä höyry, käytetään nimitystä höyryhaude, ja jos hyödynnetään ilmaa, on kyseessä ilmahaude. Haudeaineena voi myös olla jokin matalassa lämpötilassa sulava metalliseos (metallihaude), grafiitti (grafiittihaude), hieta (hietahaude) tai hiekka (hiekkahaude).
Hauteessa käytetyn haudenesteen höyryt voidaan ohjata jäähdyttimeen ja palauttaa sitten nesteenä takaisin. Vesihauteessa käytetään sen sijaan menettelyä, jossa höyrystyvä vesi korvataan automaattisella lisäveden syötöllä. Halutun lämpötilan saavuttamiseksi tarkasti voidaan höyryhauteessa käyttää tietyssä lämpötilassa kiehuvaa nestettä. Eräs mahdollisuus on termostaatin ohjaaman sähköhauteen käyttö.
Sähköhaude on laboratorioissa ja teollisuudessa kuumennukseen käytettävä, sähköllä lämpiävä laite, jolla saadaan aikaan tasainen ja halutun suuruinen kuumuus. Lämmönsäätimellä ja termostaatilla varustetun laitteen lämmittäminen tapahtuu sähkövastuksilla. Sähköhaude soveltuu nesteiden ja kiinteiden aineiden kuumentamiseen, kun tarvittava lämpötila ei ole kovin korkea, tavallisesti 0–450 °C, ja kun kuumennettava aine syttyy herkästi avotulella lämmitettäessä.
Halloween: The Curse of Michael Myers

| Halloween 6> Halloween: The Curse of Michael Myers |
| --- | --- |

Ohjaaja:  Joe Chappelle
Käsikirjoittaja:  Daniel Farrands
Tuottaja:  Moustapha Akkad Malek Akkad Paul Freeman
Säveltäjä:  Alan Howarth
Kuvaaja:  Billy Dickson
Leikkaaja:  Randolph K. Bricker
Pääosat:  Donald Pleasence Paul Stephen Rudd Marianne Hagan Mitch Ryan
Valmistustiedot
Valmistusmaa:   Yhdysvallat
Tuotantoyhtiö:  Buena Vista Pictures Distribution
Levittäjä:  Dimension Films
Ensi-ilta:  29. syyskuuta 1995
Kesto:  88 min (teatteri) 94 min (tuottajan versio) 89 min (ohjaajan versio)
Alkuperäiskieli:  englanti
Budjetti:  $5 miljoonaa
Edeltäjä:  Halloween 5: The Revenge of Michael Myers
Seuraaja:  Halloween H20
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Halloween: The Curse of Michael Myers on jatkoa Halloween-elokuvasarjalle. Elokuva julkaistiin Yhdysvalloissa 29. syyskuuta 1995. Se on sarjan viimeinen osa jossa Donald Pleasence näytteli pääosaa.
Elokuvasta on olemassa myös tuottajan versio (Producer's Cut), joka eroaa monelta osin alkuperäisestä versiosta.
Juoni

Kuusi vuotta sitten Michael Myers aiheutti pelkoa ja paljon verta Haddonfieldissä, Illinoisissa. Luultiin että poliisiaseman räjähdyksessä murhaaja Michael Myers ja Jamie Lloyd ovat kuolleet. Tosiasiassa molemmat ovat kadonneet. Jamie synnyttää pojan joka uhataan tappaa, ettei Michaelin sisarusten suku enää jatkuisi. Jamie onnistuu pakenemaan ja Michael lähtee perään. Jamie pakenee Haddonfieldiin etsiessään tri. Loomisia. Loppujen lopuksi Jamie piilottaa pojan, ja Michael murhaa Jamien. Myersien talossa asuu Stroden perhe ja Michael päättää murhata heidät. Lopulta Michaelia suojaava kultti saa vauvan ja Loomisin. Paljastuu, että viime osassa Michaelin vapauttanut salaperäinen mies on Loomisin kollega. Tämä yrittää käännyttää Loomisin puolelleen, mutta Loomis yrittää ampua hänet ja silloin hänet tyrmätään. Pian Michael tappaa kaikki kulttilaiset ja lähtee etsimään vauvaa. Lopuksi ensimmäisestä osasta tuttu Tommy Doyle onnistuu hakkaamaan Michaelin rautatangolla ja häntä luullaan jälleen kuolleeksi. Tri Loomis lähtee vielä jostain syystä rakennukseen missä Myers oli muka saatu hengiltä, mutta Myers ei enää ole paikalla ja maassa on vain hänen naamionsa.
Rooleissa

| 0 | 1 | 2 |
| --- | --- | --- |
|  Donald Pleasence   | … |  Dr. Sam Loomis   |
|  Paul Rudd   | … |  Tommy Doyle   |
|  Marianne Hagan   | … |  Kara Strode   |
|  Mitch Ryan   | … |  Dr. Terence Wynn   |
|  Kim Darby   | … |  Debra Strode   |
|  Bradford English   | … |  John Strode   |
|  Keith Bogart   | … |  Tim Strode   |
|  Mariah O'Brien   | … |  Beth   |
|  Leo Geter   | … |  Barry Simms   |
|  J.C. Brandy   | … |  Jamie Lloyd Carruthers   |
|  Devin Gardner   | … |  Danny Strode   |
|  Susan Swift   | … |  Mary   |
|  George P. Wilbur   | … |  Michael Myers   |
|  Janice Knickrehm   | … |  Mrs. Blankenship   |
|  Alan Echeverria   | … |  Dr. Bonham   |
Hellemyrin kirkko

| Hellemyrin kirkko Hellemyr kirke |
| --- | --- |
 Kirkko vuonna 2014.
Sijainti:  Kristiansand, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1988
Suunnittelija:  Arild Lauvland
Materiaali:  betoni
Istumapaikkoja:  220
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Hellemyrin kirkko (norj. Hellemyr kirke) on Kristiansandin kunnassa Norjassa sijaitseva betoninen pitkäkirkko vuodelta 1988.
Aiheesta muualla

Kuvia tai muita tiedostoja aiheesta Hellemyrin kirkko Wikimedia Commonsissa
Gustav Possler

| Gustav Possler |
| --- | --- |

Henkilötiedot
Syntynyt: 11. marraskuuta 1994 (ikä 29) Södertälje, Ruotsi
Kansalaisuus:   Ruotsi
Jääkiekkoilija
Lempinimi:  Gurra
Pelipaikka:  vasen laitahyökkääjä
Maila:  vasen
Pituus:  182 cm
Paino:  83 kg
Seura
Seura:  IF Björklöven
Sarja:  HockeyAllsvenskan
Pelaajaura
Pääsarjaura:  2011–
Aik. seurat:  MODO Hockey (SEL/SHL) Djurgårdens IF (SHL) Lukko (SML)
NHL-varaus:  130. varaus, 2013 Buffalo Sabres
KHL-varaus:  39. varaus, 2016 Dinamo Riika
Gustav Possler (s. 11. marraskuuta 1994 Södertälje, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue IF Björklövenissä. Hän on pelipaikaltaan vasen laitahyökkääjä.